سوریه-ده 7 ایلدیر داوام ائدن قانلی محاربه‌ده 1،5 میلیون‌دان آرتیق اینسان توققوشما‌لاردان منبع‌لنن دایمی روحی و فیزیکی خسته‌لیک‌لردن اذیت چکیر.
اها‌لی‌نین یاری‌سیندان چوخو یا قاچقین اولا‌راق اؤلکه خاریجینه یاخود سوریه اراضی‌لرینده قاچقین وضعیتده یاشاییر.
بمت-نین اوشاق فوندو (یونیسف) یایدیغی راپوردا اؤلکه‌ده 86 مین آدامین توققوشما‌لارا گؤره بیر بدن عضوونون کسیلمک مجبوریتینده قالدیغی بیلدیریلیب.
یونیسف یاخشی طیبی یاردیم و پسکولوژی تراپیسی چاتیشمازلیغینا گؤره سوریه-ده ساواشدان اذیت چکن‌لرین یارا‌لاری‌نین یاواش ساغالدیغی یاخود وضعیتی‌نین داها دا آغیرلاشدیغی باره‌ده خبردارلیق ائدیب.
راپوردا چوخ سایدا اوشاغین عائله‌سینی ایتیردیگینه ده دقت چکیلیب.
معلوماتا گؤره، سوریه پروبلئمینه طرف اولان‌لار 2017-جی ایلده 900-ا یاخین اوشاغی ساواشا گؤندریب. آزیاش‌لی عسگرلرین دؤردده بیر فایزی ایسه 15 یاش‌دان کیچیک‌دیر.
